**ОТЧЕТ ЗА ДЕЙНОСТТА**

на НЧ ,,Яне Сандански-1946” за 2021г.

Читалището ни е основано през 1946година. С разнообразната си дейност читалището обхваща деца и учащи, работещи, безработни и пенсионери. Броят на читалищните членове през 2021год. е 62ма. Разполагаме със сграда предоставена ни за безвъзмездно ползване.

Постоянно действащите колективи за любителско художествено творчество към читалището са: МПГ и инструментален оркестър, ЖПГ и танцови състави(детски танцов състав и женски танцов състав)

В читалището ни кипи живот: самодейците ни са хора, различни по пол, възраст и образование, но не жалят труд и време за разпространение на българските традиции и обичаи. За дългогодишната дейност на читалището говорят многото награди, спечелени на фестивали и събори.

Спазвайки указанията на Министерството на здравеопазването, при строги мерки за безопасно провеждане на мероприятията, дейността ни следваше програмата, заложена за годината-Атанасов ден, Бабин ден (обичая Бабуване)Трифон Зарезан ( възстановка на обичая Зарязване и организиран от читалището, Конкурс за Най-добро домашно червено(бяло) вино реколта 2020г., Работилница за мартеници, Баба Марта, Ден на самодееца, Националния празник на България-3-ти Март, Международен ден на жената-8-ми март, Лазаруване, ,,Шарен Великден“-боядисване на яйца, организирахме конкурс и за най-вкусен великденски козунак и писано яйце. Отбелязахме 24ти май и Първи юни като организирахме невероятен детски празник за всички дечица от селото с много игри, музика и забавления. Мъжката певческа група и детския танцов състав участваха в програмата за събора на селото. Заедно с НПО ,,Възможност тук и сега“ отбелязахме деня на пенсионера през м.октомври.За деня на народния будител организирахме конкурси на тема ,,Горд съм,че съм българин“ и ,,Аз и мама рисуваме моята буква“.Отбелязахме деня на добротата като подготвихме пакети с храни от първа необходимост за възрастни хора от селото. М.Декември-коледно парти за най-малките дечица със специалното участие на Дядо Коледа и Новогодишно хоро.

През м.юли мъжката певческа група към читалището участва в четвъртия фолклорен събор ,,Новоселяне пее“,посветен на Васил Левски в с.Новоселяне .Репетициите на самодейните колективи и всички мероприятия през 2021година се провеждаха ,съобразно заповедите на Министерството на Здравеопазването и при строги мерки за безопасност на здравето не само на самодейците,но и на всички жители на селото.

НАРОДНО ЧИТАЛИЩЕ,,ЯНЕ САНДАНСКИ-1946”

с.Генерал Тодоров,общ.Петрич,обл.Благоевград

ПРОГРАМА

за дейността на НЧ ,,Яне Сандански-1946” през 2022 г.

Библиотечно и информационно обслужване:

1.Обогатяване на библиотечния фонд чрез:

-закупуване на нова литература

-проекти по програми към МК

-осигуряване на дарения от физически лица и институции

2.Осигуряване на абонамент за важни периодични издания

3.Организиране на културни мероприятия

-изготвяне на витрини и изложби за личности и събития

-ритуал ,,Вече съм читател” с ученици от първи клас

-национална седмица на четенето

Художествено творческа дейност

1.Опазване и разпространяване на автентичния местен фолклор чрез самодейните колективи към читалището.

-Мъжка певческа група

-Женска певческа група

-Инструментален оркестър

- Женски танцов състав

2.Осигуряване на участия на самодейните колективи в местни, общински, регионални, национални и международни прояви.

3.Обновяване реквизита на самодейните колективи

-закупуване на елеци за мъжката певческа група

-необходимост от подмяна на някои от инструментите(тамбура,тарамбука)

-изработване на зурни

Културно масова дейност

1.Честване на национални и официални празници, бележити дати и годишнини

2.Честване на празници-Атанасов ден-курбан и празник на селото, бабин ден, Трифон Зарезан, ден на самодееца,3-ти март, ден на жената, ,,Лазаруване”, ,,Шарен Великден”, 24-ти май-ден на Българската просвета и култура и на славянската писменост, ден на детето, Свети Пантелеймон и селищен празник, ден на пенсионера, национална седмица на четенето, ден на народните будители, ден на добротата, ден на християнското семейство, честване на коледно новогодишни празници.

3.Участие на фестивали и събори:

а/,,Южен гердан”

б/фестивал за автентичен фолклор с.Невестино

в/гр.Стара Загора-НТФсъбор,,Богородична стъпка”

г/,,Новоселяне пее“,посветен на Левски

д/,,Фолклорна магия“ Банско

е/,,Фолклорна среща”с.Елешница

ж/Национален фестивал на мъжките фолклорни певчески групи- Сапарева баня

з/с.Говедарци- ,,Дар от природата”

и/с.Микрево- ,,Малешево пее и танцува”

й/,,Балканска черга” Шишковци

к/,,Свири ми се,пее ми се,оро ми се игра“ с.Баня

л/,,Шарена стомна“ Добринище

м/Фестивал за автентичен фолклор Радуил

н/Фестивал за автентичен фолклор Банско

Материално техническа база

1.Необходимост от ново оборудване и обзавеждане на библиотеката, козметичен ремонт в киносалона(подмяна на мокет),ремонт на санитарните възли, смяна на дограмата, боядисване на фасадата

Работа по проекти:

Читалищен секретар:Надя Стоянова